Document ID: 31999D0610

31999D0610
L 242/29
SLUŽBENI LIST EUROPSKE UNIJE
10.09.1999.
ODLUKA KOMISIJE
od 10. rujna 1999.
o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja L 91105D (karvona) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
(priopćeno pod brojem dokumenta C(1999) 2799)
(Tekst značajan za EGP)
(1999/610/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Odlukom Komisije 1999/1/EZ (2), a posebno njezin članak 6. stavak 3.,
(1)
budući da Direktiva 91/414/EEZ (dalje u tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici;
(2)
budući da je podnositelj zahtjeva dostavio nadležnim tijelima države članice dokumentaciju za jednu aktivnu tvar s ciljem uvrštenja u Prilog I. Direktivi;
(3)
budući da je 26. ožujka 1997. Luxan BV dostavio dokumentaciju za aktivnu tvar L91105D (karvon) nizozemskim nadležnim tijelima;
(4)
budući da su navedena nadležna tijela obavijestila Komisiju o rezultatima prvog razmatranja cjelovitosti dokumentacije u vezi s podacima i informacijama predviđenim Prilogom II. i, za barem jedno sredstvo za zaštitu bilja koje sadrži aktivnu tvar, Prilogom III. Direktivi; budući da je stoga u skladu s odredbama članka 6. stavka 2., podnositelj zahtjeva dostavio dokumentaciju Komisiji i ostalim državama članicama;
(5)
budući da je dokumentacija za L91105D (karvon) upućena Stalnom odboru za biljno zdravstvo 10. lipnja 1999.;
(6)
budući da se u članku 6. stavku 3. Direktive traži potvrda s razine Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi;
(7)
budući da je takva potvrda potrebna kako bi se nastavilo detaljno razmatranje dokumentacije, kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete propisane člankom 8. stavkom 1. Direktive, a posebno uvjete da se izvrši detaljna procjena aktivnih tvari i sredstava za zaštitu bilja u vezi sa zahtjevima Direktive;
(8)
budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
(9)
budući da je između država članica i Komisije dogovoreno da će Nizozemska nastaviti detaljno razmatranje dokumentacije za L91105D (karvon);
(10)
budući da će Nizozemska obavijestiti o zaključcima svojih razmatranja te će uz njih Komisiji dostaviti sve preporuke za uvrštenje ili neuvrštenje kao i sve uvjete koji se na to odnose što je prije moguće, a najkasnije u roku od jedne godine; budući da se po primitku tog izvješća detaljno razmatranje nastavlja uz ekspertizu svih država članica u okviru Stalnog odbora za biljno zdravstvo;
(11)
budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Sljedeća dokumentacija u načelu udovoljava zahtjevima za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi, uzimajući u obzir predložene uporabe:
1.
Dokumentacija koju je dostavio Luxan BV Komisiji i državama članicama s ciljem uvrštenja L91105D (karvona) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 10. lipnja 1999.
Članak 2.
Ova je Odluka upućena državama članicama.
Sastavljeno u Bruxellesu 10. rujna 1999.

Labels: 12
3
20
6